**ילקו"י** כבר פשט המנהג לענוד בשבת שעון הפועל על ידי בטריה, ואין בו משום בסיס לדבר האסור. דחשיב ככלי שמלאכתו להיתר.

וכן מותר לענוד בשבת שעון אלקטרוני שיש בו נורה הנדלקת על ידי לחיצת כפתור, ואין לחוש שמא ישכח וילחץ על הכפתור להדליק אור. שאין אנו יכולים לגזור גזרות מדעתינו אחר חתימת התלמוד, ואפילו בדברים שדוגמתם מצינו שגזרו חז"ל... ורק מי שירצה להחמיר על עצמו, יחמיר...

נהגו להקל גם בשעון יד אלקטרוני עם מחשב, ואין לגזור שמא ישתמש במחשב שבשעון...

**שש"כ כ', טו** מכשירי חשמל כגון רדיאטור חשמלי ומאוורר, דינם ככלי שמלאכתו לאיסור...

**ילקו"י** מאוורר המחובר לחשמל, ומופעל מערב שבת, מותר להזיזו ולהפנותו מצד אחד לצד אחר, כדין כלי שמלאכתו לאיסור שמותר לטלטלו לצורך גופו או מקומו...

מותר לטלטל מכשיר שמיעה בשבת, המכוון מערב שבת...

**רע"ט, א-ב** נר שהדליקו בו באותה שבת... אסור לטלטלו... אפילו לצורך גופו ולצורך מקומו אסור...

(א) ...והטעם... לפי שנעשה הנר והשמן והפתילה בסיס לשלהבת שהוא דבר האסור בטלטול...

**שש"כ כ', טו** ...מכשירי חשמל שדולק בהם חוט חשמל לוהט שדינם כדין אש גמורה, כגון מנורת לילה דלוקה או מפזר חום עם ספירלה חשמלית לוהטת, אסור לטלטלם...

**ילקו"י** אין לטלטל מנורת חשמל, או תנור חימום, בעודם דולקים, אף לצורך גופו או מקומו, [וכגון, לצורך קריאה לאור החשמל], דחשיב כבסיס לדבר האסור.

דוד חשמלי [מיחם] המופעל מערב שבת... יש אומרים שאין להזיזו ממקומו אף לצורך גופו או מקומו. ויש מתירים. ואף שראוי להחמיר גם בזה, מכל מקום המיקל במקום צורך יש לו על מה שיסמוך.